Ռ. Սարգսյանը կոմպոզիցիա է դասավանդել Երևանի կոնսերվատորիայում՝ վարելով իր մշակած «Ժամանակակից երաժշտության տեխնոլոգիա» դասընթացը: «Հայկական երաժշտական ասամբլեա» ՀԿ հիմնադիրներից է: Թավջութակի և սիմֆոնիկ նվագախմբի համար գրված թիվ 1 կոնցերտի համար 1978-ին դարձել է «Տարվա լավագույն ստեղծագործություն» հանրապետական մրցույթի դափնեկիր: 1993-ին նրա մեկ այլ ստեղծագործություն՝ «Պոեմը», ճանաչվել է լավագույնը Սիմֆոնիկ երաժշտության հայկական կենտրոնի հայտարարած մրցույթում: «Իմ ժամանակակիցը» ստեղծագործությունների շարքի գնահատականը 2007-ին եղել է ՀՀ պետական բարձր մրցանակը: Երեք տարի առաջ իր մահկանացուն կնքած կոմպոզիտորի ստեղծագործության կատարումը նաև տուրք է իր հիշատակին: